Rozhranie (interface)

Rozhranie (iné názvy: medzistyk, interfejs, interface) je v širšom zmysle miesto interakcie dvoch systémov alebo častí systémov, v užšom zmysle sa definuje napríklad ako spoločná hranica dvoch funkčných jednotiek, definovaná funkčnými vlastnosťami, signálovými vlastnosťami alebo inými vhodnými vlastnosťami. Podrobnosti definície pozri nižšie.

Definícia  
Ukážky definícií rozhrania z literatúry:

Širšie definície (teória systémov)
Interfejs je hranica, na ktorej prebieha interakcia medzi dvoma systémami alebo procesmi. 
Rozhranie je myslený alebo skutočný prechod na hranici medzi dvoma jednotkami rovnakého druhu, ako [napríklad] funkčnými jednotkami, stavebnými (/konštrukčnými) jednotkami a programovými modulmi, s dohodnutými pravidlami na presun (odovzdávanie) dát a signálov. 
Rozhranie je bod, v ktorom je vytvorené spojenie medzi dvoma elementami [prvkami] tak, aby spolu mohli navzájom pracovať. 
Interfejs (staršie interface) je... miesto, kde dochádza k interakcii medzi dvoma systémami resp. subsystémami 
Rozhranie je to, prostredníctvom čoho komunikuje subsystém s ostatnými subsystémami systému (do ktorého subsystém patrí) alebo s prvkami systému (do ktorého subsystém patrí) alebo to, prostredníctvom čoho komunikuje systém s okolím systému (najmä s ostatnými systémami) 

Užšie definície
Oblasť - elektrotechnika: Interfejs je spoločná hranica dvoch funkčných jednotiek, definovaná funkčnými vlastnosťami, signálovými vlastnosťami alebo inými vhodnými vlastnosťami.
Oblasť - zariadenie na prenos dát: 
Medzistyk (rozhranie, interfejs) je stanovené prepojenie subjektov (dvoch alebo viacerých) v oblasti prenosu informácií na fyzickej úrovni (na úrovni signálov a signálnych sledov). 
Rozhranie (syn. interface) je súhrn prostriedkov a pravidiel prepojenia nadväzujúcich zariadení, ktoré plnia rôznu funkciu v systéme prenosu údajov. Rozhraním je určená deliaca čiara medzi oboma prepojovanými zariadeniami (napr. v konektore), ako aj vlastnosti obvodov a signálov, ktoré touto hranicou prechádzajú.

Oblasť - počítače:
širšie definície:
Interfejs (interface, medzistyk) sú prostriedky a pravidlá pre spojenie konkrétnych častí systémov na spracovanie dát 
Rozhranie (angl. interface; pre hardvér: port) je definované miesto spojenia, resp. miesto presunu (odovzdávania) dát, na výmenu dát medzi rôznymi komponentami hardvéru a softvéru. Na rozhraní sa teda dávajú k dispozícii dáta vo forme normovanej, a preto zrozumiteľnej pre iné komponenty. 
Rozhranie je miesto, kde spolu komunikujú rôzne hardvérové alebo softvérové komponenty. 
Interface/rozhranie je hardvér alebo softvér na prispôsobenie odlišných častí systému. 
užšie definície:
Rozhranie/interface je (spravidla) hardvér vytvárajúci spojenie medzi základnou jednotkou počítača a periférnymi jednotkami 
interface je prostriedok komunikácie medzi výpočtovým systémom a perifériami (napr. počítač-klávesnica, počítač-displej, počítač-printer)

Rozhranie vo výpočtovej technike 
Rozlišujú sa nasledujúce druhy rozhrania :
technické rozhranie (hardvérové rozhranie) -  spája samostatne pracujúce funkčné jednotky výpočtového zariadenia; napr. kábel-zástrčka, rádiové spojenie
technicko-programové rozhranie - je stanovenie(?) konvenciou, ktoré funkcie počítačového systému preberie hardvér a ktoré softvér, ako sa budú volať a používať tieto funkcie
programové rozhranie (softvérové rozhranie) - sú definované medzi programami a uzavretými programovými časťami (modulmi)
rozhranie človek-stroj (používateľské rozhranie) - programy a zariadenia k dispozícii používateľovi systému na spracovanie dát.

Referencie 

Elektrotechnika
 
Teória systémov
Informatika